मलावी। चक्रवात फ्रेडी ने दक्षिण-पूर्वी अफ्रीका के मलावी में तबाही मची है। मलावी में चक्रवात ने 300 से अधिक लोगों की जान ली है। भूभाग से घिरे देश के आपदा प्रबंधन मामलों के विभाग के हवाले से जानकारी दी है।
चक्रवात ने 326 लोगों की जान ली
मलावी के आपदा प्रबंधन मामलों के विभाग ने कहा कि चक्रवात ने 326 लोगों की जान ले ली है। उष्णकटिबंधीय तूफान के मद्देनजर हुई तबाही ने बचे लोगों को फंसा दिया और वे अपने अस्तित्व के लिए संघर्ष कर रहे हैं। अधिकारियों ने आगे कहा कि सबसे अधिक प्रभावित क्षेत्रों में से एक चिलोब्वे में 30 से अधिक लोग मारे गए हैं और दर्जनों लापता हैं। खोज और बचाव के प्रयास जारी हैं। लापता लोगों को खोजने के लिए मलबे में लोगों को फावड़ा चलाते देखा गया, यहां तक कि लोग नंगे हाथों से मलबे को हटा रहे थे।
पीएम मोदी ने चक्रवाती तूफान फ्रेडी पर जताया शोक
चार बच्चों की मां डोरोथी वाचेपा ने बात करते हुए कहा कि वह एक हवाई जहाज की आवाज जैसी एक गगनभेदी आवाज सुनकर जाग गई। उन्होंने कहा कि उस समय लगभाग 12 बजे थे और मैंने ऊपर से लोगों के चिल्लाने की आवाज सुनी। इसके बाद चट्टानों और पेड़ों के साथ कीचड़ भरे पानी की एक धारा पहाड़ से नीचे की तरफ बढ़ने लगी। जिसमें उसकी सारी संपत्ति बह गई। रिपोर्ट के मुताबिक, उन्होंने कहा कि सब कुछ खत्म हो गया।
मौसम विभाग की रिपोर्ट में कहा है कि भारी बाढ़ और हानिकारक हवाओं का खतरा बहुत अधिक बना हुआ है। प्रधानमंत्री नरेंद्र मोदी ने चक्रवाती तूफान फ्रेडी से मलावी, मोजाम्बिक और मेडागास्कर में हुई जनहानि पर शोक व्यक्त किया था। उन्होंने कहा था कि भारत कठिन समय में प्रभावित देशों के लोगों के साथ खड़ा है।